《别岁》
明代·殷奎

一番来咸阳，三与芳岁别。四方数万里，行役何时歇。

百年要有尽，能得几时节。而况已过半，远道何由彻。

愁来不成寐，耿耿到明发。乾艾匪他求，鱼网当退结。

秣我枥上骓，膏我车上辖。努力遵往轨，无为徒惙惙。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。